從化廣播電視台（粵拼：cung4 faa3 gwong2 bo3 din6 si6 toi4） 係中國廣東廣州嘅區級電視台同電台，亦係從化區人民政府屬下嘅電視台同電台，2003年7月31號成立，總部位置有兩個，都喺從化城郊街道。其中電視站喺新城中路39號，而廣播站喺河濱北路308號。佢既係從化有線電視嘅實際控制機構，又係從化嘅廣播附屬機構。屬下喺太平、城區（街口同城郊、江浦一帶）、鰲頭、温泉、良口同呂田都有佢嘅廣播電視站。